## Odluka o izmjenama i dopunama Odluke o utvrđivanju poslova odnosno radnih zadataka na kojima se staž osiguranja računa s povećanim trajanjem

### NN 16/1992 (26.3.1992.), Odluka o izmjenama i dopunama Odluke o utvrđivanju poslova odnosno radnih zadataka na kojima se staž osiguranja računa s povećanim trajanjem

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 184. stavka 3. Zakona o mirovinskom i invalidskom
osiguranju ("Narodne novine", br. 26/83, 5/86, 42/87, 34/89,
57/89 i 40/90) i članka 6. Statuta Republičkog fonda mirovinskog i invalidskog
osiguranja radnika Hrvatske ("Narodne novine", broj.59/90) Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 10. ožujka 1992. donosi

## ODLUKU

### o izmjenama i dopunama Odluke o utvrđivanju poslova odnosno radnih zadataka na kojima se staž osiguranja računa s povećanim trajanjem

Članak 1.

U Odluci o utvrđivanju poslova, odnosno radnih zadataka na kojima se
staž osiguranja rsačuna s povećanim trajanjem ("Narodne novine",
br, 19/84, 24/85, 24/86, 35/86, 28/87,15/88,10/89, 32/89, 57/89, 25/90,
30/90. 7/91,11/91,15/91,33/91) članak 3. Odjeljak XXVI. "U prometu"
pododjeljak 2. točka 4. mijenja se i glasi: 4) Poslovi, odnosno radni zadaci
ukrcanog osoblja, osim osoblja navedenog pod 1) i 2) na brodovima koji
više od 80% vremena tijekom godine plove u područjima duge plovidbe i velike
obalne plovidbe. Svakih 12 mjeseci provedenih na poslovima, odnosno radnim
zadacima pod 4) računa se u staž osiguranja kao 14 mjeseci".

Članak 2.

Članak 18. mijenja se i glasi: "Članak 18: Postupak za utvrdivanje
činjeničnog stanja o poslovima, odnosno radnim zadacima na kojima se staž
osiguranja računa s povećanim trajanjem, nakon provedene revizije iz članka
17. pokreće poduzeće ili nadležna područna služba Republičkog fonda mirovinskog
i invalidskog osiguranja radnika Hrvatske. Područna služba, postupak za
utvrdivanje činjenićnih stanja iz čl.13. i 17. pokreće po službenoj dužnosti
i o tome izvještava poduzeće. Poduzeće je obvezno, na zahtjev područne
službe, dostaviti sve potrebne podatke neophodne za rad Komisije iz članka
10. u roku od 60 dana, računajući od dana podnošenja zahtjeva. Područna
služba donosi rješenje o ukidanju postojećeg zapisnika o utvrđenom činjenićnom
stanju o poslovima, odnosno radnim zadacima na kojima se staž osiguranja
računa s povećanim trajanjem, ako poduzeće, u roku iz stavka 3. ovog članka,
ne dostavi tražene podatke, ili odbije provesti postupak iz članka 8. Rješenje
potpisuje rukovoditelj područne službe i jedan primjerak dostavlja Republičkom
fondu mirovinskog i invalidskog osiguranja radnika Hrvatske - Centralnoj
službi u Zagrebu".

Članak 3.

Riječ "Zajednica" zamjenjuje se rijčima "Republički fond",
"Samoupravna interesna zajednica mirovinskog i invalidskog osiguranja
radnika Hrvatske" zamjenjuje se riječima "Republički fond, mirovinskog
i invalidskog osiguranja radnika Hrvatske", "organizacija udruženog
rada" zamjenjuje se riječju "poduzeće".

Članak 4.

Ova odluka stupa na snagu osmog dana nakon objave u "Narodnim novinama".

Klasa: 140-13/92-01/959

Urbroj : 34 1 -99-01/1-92

Zagreb, 10. ožujka 1992.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 16/1992-372